สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 5 มี.ค.62
5 มี.ค. 2562

ดัชนีดาวโจนส์ตลาดหุ้นนิวยอร์กปิดร่วงลงแตะระดับต่ำสุดในรอบ 2 สัปดาห์เมื่อคืนนี้ (4 มี.ค.) หลังจากสหรัฐเปิดเผยตัวเลขการใช้จ่ายด้านการก่อสร้างร่วงลงในเดือนธ.ค. ซึ่งสวนทางกับการคาดการณ์ของนักวิเคราะห์ นอกจากนี้ การร่วงลงของหุ้นกลุ่มธุรกิจสุขภาพและกลุ่มประกันสุขภาพยังเป็นอีกปัจจัยที่ฉุดตลาดหุ้นดิ่งลงเช่นกัน หลังจากที่ในช่วงแรก ตลาดได้รับแรงหนุนจากการความหวังเกี่ยวกับการทำข้อตกลงการค้าระหว่างสหรัฐและจีน
ดัชนีเฉลี่ยอุตสาหกรรมดาวโจนส์ปิดที่ 25,819.65 จุด ร่วงลง 206.67 จุด หรือ -0.79% ขณะที่ดัชนี S&amp;P500 ปิดที่ 2,792.81 จุด ลดลง 10.88 จุด หรือ -0.39% และดัชนี Nasdaq ปิดที่ 7,577.57 จุด ลดลง 17.79 จุด หรือ -0.23%
 
ตลาดหุ้นยุโรปปิดบวกเมื่อคืนนี้ (4 มี.ค.) เนื่องจากนักลงทุนขานรับรายงานข่าวที่ว่า สหรัฐและจีนกำลังเร่งดำเนินการอย่างรวดเร็วในการบรรลุข้อตกลงเพื่อยุติสงครามการค้าที่ยืดเยื้อมานาน
ดัชนี Stoxx Europe ปรับตัวขึ้น 0.23% ปิดที่ 375.09 จุด
ดัชนี CAC-40 ตลาดหุ้นฝรั่งเศสปิดที่ 5,286.57 จุด เพิ่มขึ้น 21.38 จุด หรือ +0.41% และ ดัชนี DAX ตลาดหุ้นเยอรมันปิดที่ 11,592.66 จุด ลดลง 9.02 จุด หรือ -0.08% ขณะที่ ดัชนี FTSE 100 ตลาดหุ้นลอนดอนปิดที่  7,134.39 จุด เพิ่มขึ้น 27.66 จุด หรือ +0.39%
 
ตลาดหุ้นลอนดอนปิดบวกเมื่อคืนนี้ (4 มี.ค.)  เนื่องจากนักลงทุนมีความเชื่อมั่นมากขึ้น หลังจากมีรายงานข่าวว่า  สหรัฐและจีนอาจสามารถบรรลุข้อตกลงการค้าเร็วๆ นี้ ขณะที่นักลงทุนยังคงให้ความสนใจกับข่าวเกี่ยวกับการถอนตัวของอังกฤษออกจากสหภาพยุโรป (Brexit)
ดัชนี FTSE 100 ตลาดหุ้นลอนดอนปิดที่ 7,134.39 จุด เพิ่มขึ้น 27.66 จุด หรือ +0.39%
 
สัญญาทองคำตลาดนิวยอร์กปิดร่วงลงติดต่อกันเป็นวันที่ 6 เมื่อคืนนี้ (4 มี.ค.) โดยได้รับแรงกดดันจากสกุลเงินดอลลาร์ที่แข็งค่าอย่างต่อเนื่อง ขณะที่นักลงทุนจับตาแนวโน้มการทำข้อตกลงการค้าระหว่างสหรัฐและจีน หลังจากสื่อรายงานว่าทั้งสองประเทศใกล้จะบรรลุข้อตกลงกันในไม่ช้านี้
สัญญาทองคำตลาด COMEX (Commodity Exchange) ส่งมอบเดือนเม.ย. ร่วงลง 11.70 ดอลลาร์ หรือ 0.9% ปิดที่ 1,287.50 ดอลลาร์/ออนซ์
สัญญาโลหะเงินส่งมอบเดือนมี.ค. ลดลง 15.1 เซนตน์ หรือ 0.99% ปิดที่ 15.105 ดอลลาร์/ออนซ์
สัญญาพลาตินัมส่งมอบเดือนเม.ย. ร่วงลง 24.80 ดอลลาร์ หรือ 2.87% ปิดที่ 838.90 ดอลลาร์/อนซ์
สัญญาพัลลาเดียมส่งมอบเดือนมิ.ย. ดิ่งลง 21.00 ดอลลาร์ หรือ 1.4% ปิดที่ 1485.10 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (4 มี.ค.) ขานรับความหวังที่ว่าสหรัฐและจีนอาจบรรลุข้อตกลงการค้าในเร็วๆนี้ นอกจากนี้ ตลาดยังได้แรงหนุนจากการปรับลดกำลังการผลิตของกลุ่มประเทศผู้ส่งออกน้ำมัน (โอเปก) และรัสเซียซึ่งเป็นผู้ผลิตนอกกลุ่มโอเปก
สัญญาน้ำมันดิบ WTI ส่งมอบเดือนเม.ย. เพิ่มขึ้น 79 เซนต์ หรือ 1.4% ปิดที่ 56.59 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ค. เพิ่มขึ้น 60 เซนต์ หรือ 0.9% ปิดที่ 65.67 ดอลลาร์/บาร์เรล
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (4 มี.ค.) โดยได้ปัจจัยหนุนจากรายงานข่าวที่ว่า สหรัฐและจีนใกล้จะบรรลุข้อตกลงการค้า
ดอลลาร์สหรัฐแข็งค่าเมื่อเทียบกับฟรังก์สวิส ที่ระดับ 0.9996 ฟรังก์ จากระดับ 0.9995 ฟรังก์ และแข็งค่าเมื่อเทียบกับดอลลาร์แคนาดา ที่ระดับ 1.3315 ดอลลาร์แคนาดา จากระดับ 1.3302 ดอลลาร์แคนาดา อย่างไรก็ตาม ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 111.74 เยน จากระดับ 112.00 เยน
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1330 ดอลลาร์ จากระดับ 1.1357 ดอลลาร์ ขณะที่เงินปอนด์อ่อนค่าลงสู่ระดับ 1.3170 ดอลลาร์ จากระดับ 1.3189 ดอลลาร์ ส่วนดอลลาร์ออสเตรเลียแข็งค่าขึ้นแตะที่ระดับ 0.7086 ดอลลาร์สหรัฐ จากระดับ 0.7070 ดอลลาร์สหรัฐ
ดอลลาร์สหรัฐได้รับแรงหนุนหลังจากหนังสือพิมพ์วอลล์สตรีท เจอร์นัล รายงานโดยอ้างแหล่งข่าวว่า สหรัฐอาจยกเลิกมาตรการเรียกเก็บภาษีนำเข้าสินค้าเกือบทุกรายการที่ได้บังคับใช้กับจีนตั้งแต่ปีที่แล้ว โดยคาดว่าผู้นำของทั้งสองประเทศอาจจะบรรลุข้อตกลงการค้าอย่างสมบูรณ์ในการประชุมวันที่ 27 มี.ค.นี้